## Pravilnik o uvjetima i mjerilima za rad zdravstvenih djelatnika izvan punoga radnog vremena

### NN 16/2001 (27.2.2001.), Pravilnik o uvjetima i mjerilima za rad zdravstvenih djelatnika izvan punoga radnog vremena

# MINISTARSTVO ZDRAVSTVA

304

Na teme­lju članka 105. stavka 1. i 3. Zakona o zdravstvenoj zaštiti
(»Narodne novine«. br. 75/93, 11/94, 55/96, 1/97-pročiš­ćeni tekst, 111/97,
95/00 i 129/00) ministar zdravstva donosi

## PRAVILNIK

### O UVJETIMA I MJERILIMA ZA RAD, ZDRAVSTVENIH DJELATNIKA IZVAN PUNOGA RADNOG VREMENA

Članak 1.

Ovim Pravilnikom određuju se uvjeti koje moraju ispu­njavati zdravstveni
djelatnici za obav­lja­nje poslova u svojoj struci izvan punoga radnog vremena,
ali ne du­lje od jedne trećine punoga radnog vremena te mjerila za utvrđiva­nje
posebnog interesa građana i zdravstvene ustanove za obav­lja­nje poslova
zdravstvenih djelatnika u svojoj struci izvan punoga radnog vremena koristeći
prostor i medicinsko-tehničku opremu zdravstvene ustanove kod koje su u radnom
odnosu.

Članak
2.

Poslove u svojoj
struci izvan punoga radnog vremena mogu obav­ljati zdravstveni djelatnici koji
imaju odgovarajuće obrazova­nje zdravstvenog usmjere­nja te položen
odgovarajući specijalis­tički ispit ili ispit iz uže specijalosti.

Pod poslovima u
struci iz stavka 1. ovoga članka smatraju se poslovi koje zdravstveni djelatnik
obav­lja u punom radnom vremenu na teme­lju sklop­ljenog ugovora o radu sa
zdravstvenom ustanovom.

Članak
3.

Obav­lja­nje
poslova zdravstvenih djelatnika izvan punoga rad­nog vremena iz članka 2. ovoga
Pravilnika od posebnog je interesa za građane i za rad zdravstvene ustanove:

– ako
je zbog ograničenih kapaciteta u korište­nju raspoložive medicinsko-tehničke
opreme i/ili ograničenog broja zdravstvenih djelatnika određene struke otežano
ostvariva­nje zdravstvene zašti­te pri provedbi dijagnostičkih, terapijskih i
rehabilitacijskih postupaka u specijalističko-konzilijarnoj i bolničkoj
zdravstvenoj zašt­i­ti;

– ako
zdravstvena ustanova osigura uvjete kojim rad zdravstvenih djelatnika izvan
punoga radnog vremena ne utječe na organizaciju rada pojedinih djelatnosti ili
zdravstvene ustanove kao cjeline.

Članak
4.

Popis dijagnostičkih,
terapijskih i rehabilitacijskih postupaka iz članka 3. podstavka 1. ovoga
Pravilnika na prijedlog Stručnog vijeća utvrđuje Upravno vijeće zdravstvene
ustanove.

Članak
5.

O prestanku
posebnog interesa za obav­lja­nje poslova zdravstvenih djelatnika izvan punoga
radnog vremena prema mjerilima iz članka 3. ovoga Pravilnika na prijedlog
Stručnog vijeća odlu­čuje Upravno vijeće zdravstvene ustanove.

Odluku iz stavka 1. ovoga
članka ravnate­lj zdravstvene ustanove obvezan je dostaviti ministru zdravstva
u roku od 8 dana od dana donoše­nja radi utvrđiva­nja prestanka rada
zdravstvenih djelatnika izvan punog radnog vremena.

Članak 6.

Stupa­njem
na snagu ovoga Pravilnika prestaje važiti Pravilnik o radu zdravstvenih
djelatnika izvan punog radnog vremena (»Narodne novine«, br. 48/94, 55/94 i
30/00).

Članak
7.

Ovaj
Pravilnik stupa na snagu osmog dana od dana objave u »Narodnim novinama«.

Klasa:
011-01/01-01/0024
Urbroj: 534-02-30-01-0001
Zagreb, 16. ve­ljače 2001.

Ministar
**prof. dr. sc. Ana Stav­ljenić-Rukavina**, v. r.

if !supportEmptyParas endif

Pravilnik, NN 16/2001-304